CELEX: 52005PC0366
Language: lv
Date: 2005-08-08
Title: Priekšlikums Eiropas Parlamenta un Padomes regulai par statistiku attiecībā uz preču pārvadājumiem pa iekšzemes ūdensceļiem

Svarīgs juridisks paziņojums

|

52005PC0366

Priekšlikums Eiropas Parlamenta un Padomes regulai par statistiku attiecībā uz preču pārvadājumiem pa iekšzemes ūdensceļiem  /* COM/2005/0366 galīgā redakcija - COD 2005/0150 */  

	[pic] | EIROPAS KOPIENU KOMISIJA |Briselē, 8.8.2005COM(2005) 366 galīgā redakcija2005/0150 (COD)PriekšlikumsEIROPAS PARLAMENTA UN PADOMES REGULAIpar statistiku attiecībā uz preču pārvadājumiem pa iekšzemes ūdensceļiem(iesniegusi Komisija)PASKAIDROJUMA RAKSTSPAMATOJUMS UN MĒRĶIS1. Iekšējo ūdensceļu pārvadājumu veicināšana ir svarīga Kopējās pārvadājumu politikas sastāvdaļa, gan no ekonomikas efektivitātes, gan no enerģijas patēriņa samazināšanas, gan no vides ietekmes uz pārvadājumiem viedokļa. Šis pamatmērķis ir formulēts vairākos Kopienas pasākumos, tostarp tādos Komisijas stratēģiskos dokumentos kā Baltajā grāmatā par Eiropas pārvadājumu politiku līdz 2010. gadam.Turklāt pārvadājumi pa iekšējiem ūdensceļiem ir veicināti arī ar ievērojamiem ieguldījumiem iekšējo ūdensceļu infrastruktūrā, kas pakļauta Eiropas komunikāciju tīklu pārvadājumu daļai.2. Statistikas datus par pārvadājumiem pa iekšējiem ūdensceļiem vāc saskaņā ar Padomes Direktīvu 80/1119/EEK [1], taču šajā tiesību aktā ir vairāki trūkumi:-  tas attiecas vienīgi uz kravu pārvadājumiem ar kuģiem, kaut gan Kopienas darbības iekšējo ūdensceļu pārvadājumu jomā paredz arī datus par pārvadājumiem konteineros;-  statistikas dati, kas jāvāc, vairs neatbilst pašreizējai situācijai šajā jomā;-  esošajos statistiskas pārskatos atklāti ievērojami kvalitātes trūkumi;-  nepastāv iespēja grozīt direktīvu, izmantojot komitejas procedūru;-  ieviešot jaunās IT tehnoloģijas, varētu samazināt pārskatu sagatavotāju dalībvalstu darba apjomu.Apkopojot šos trūkumus, redzams, ka nepieciešams izteikt priekšlikumu par Direktīvas 80/1119/EEK aizvietošanu.3. Jauns tiesību akts šajā jomā turklāt sniegs iespēju ieviest komitejas procedūru, kā arī precizēt dalībvalstu iestāžu nozīmi statistikas pārskatu sagatavošanā un nosūtīšanā Eurostat .4. Jauns tiesību akts ļaus ieviest preču klasifikāciju saskaņā ar pārvadājumu statistikas vienoto preču nomenklatūru (NST 2000), vadoties pēc līdzīga laika plāna kā citiem pārvadājumu veidiem.Juridiskais pamats un ierosinātā akta veids5. Ierosinātais juridiskais pamats Regulai par statistiku attiecībā uz pārvadājumiem pa iekšējiem ūdensceļiem ir Līguma 285. pants 1. punktu par Kopienas statistiku. Šis priekšlikums ir iekļauts Komisijas 2004. gada Darba programmā.6. Jaunais tiesību akts ir regula, nevis direktīva, jo to ir paredzēts piemērot dalībvalstīs tieši, netransponējot vietējos tiesību aktos. Tas neskar dalībvalstu iestāžu tiesības sagatavot īpašus statistikas pārskatus, izmantojot metodes, kas ņem vērā nosacījumus dažādās dalībvalstīs. Regulas pielietojums ir saskaņā ar citiem tiesību aktiem statistikas jomā, kas ir pieņemti kopš 1997. gada.Regulas pamatiezīmes7. Ar šo regulu nosaka kopējus noteikumus par statistiku attiecībā uz preču pārvadājumiem pa iekšzemes ūdensceļiem, kā arī pielikumos pievieno statistikas tabulas. Šie noteikumi ietver definīcijas, noteikumus par datu vākšanu, nosūtīšanu un izplatīšanu, kā arī komitejas procedūru par īstenošanas pasākumu pieņemšanu un vēlāk par regulas grozījumu pieņemšanu. Turklāt tie ietver noteikumus attiecībā uz statistikas kvalitāti, novērtēšanu un pārskatu iesniegšanu Eiropas Parlamentam un Padomei. Turklāt Regulā iekļauti noteikumi attiecība uz to, cik lielā mērā šī regula aptver pārvadājumus pa iekšējiem ūdensceļiem.8. Definīcijas ir izklāstītas 3. pantā. Papildu tehniskās definīcijas, kas vajadzīgas, lai nodrošinātu pienācīgu saskaņošanas līmeni, tiks pieņemtas, izmantojot komitejas procedūru (10. pants), jo atklāts, ka praktiski nav iespējams ieviest juridiski saistošas visu statistikas datu vākšanā izmantojamo terminu definīcijas.9. Tāpat kā citos tiesību aktos statistikas jomā, statistikas datu nosūtīšanas Eurostat tehniskā kārtība (5. pants) tiks noteikta vēlāk ar komitejas procedūras starpniecību. Šāda kārtība ir vēlama, lai pirms galīgo variantu pieņemšanas ar dalībvalstīm apspriestu un pārbaudītu kodu sarakstus un dokumentu formātus.10. Savāktos statistikas datu rezultātus izplatīs Eurostat . Datu izplatīšanas kārtība (6. pants) arī tiks pieņemta vēlāk ar komitejas procedūras starpniecību. Tas ļaus apspriest ar dalībvalstīm izplatīšanas kārtību, izplatāmos datus un izplatīšanas termiņus.11. Kvalitātes kritēriju un ziņošanas nosacījumi , kā arī īstenošanas ziņojums (7. un 8. pants) ir veidoti, lai uzsvērtu, pirmkārt, to, ka līdz ar tiesību aktu ir svarīgi ievērot arī nesaistošos metodiskos ieteikumus, kas veicina statistikas kvalitātes uzlabošanu regulas īstenošanas gaitā, kā arī, otrkārt, svarīgs ir kvalitātes novērtējums, izmaksas un priekšrocības attiecībā uz šo statistiku.12. Komitejas procedūra (10. pants) nodrošina to, ka regulas nosacījumus pēc ieviešanas var pielāgot, izmantojot praktiskajā darbā gūto pieredzi. Proti, Eurostat ieteiks saskaņotas tehniskās definīcijas, vienkāršotās pārskatu iesniegšanas kārtību, kā arī datu izplatīšanas tehniskos standartus, kad tie būs pilnībā pārbaudīti. Komisija saskaņā ar Padomes Lēmumu 1999/468/EK kā visatbilstošāko procedūras veidu iesaka regulatīvo procedūru [2].vācamie dati13. Vācamie dati ir noteikti A līdz E pielikumā (4. pants). Ierosinātais juridiskais pamats ietver šādas būtiskas atšķirības, salīdzinot ar datu vākšanu saskaņā ar Padomes Direktīvu 80/1119/EEK:-  novērošanas laika posmi ir ceturkšņi un gadi, tādējādi vienkāršojot dalībvalstu darbu; netiek prasīti ikmēneša dati;-  ievieš jaunu Kopienas statistikas datu kopumu attiecībā uz pārvadājumiem pa iekšējiem ūdensceļiem konteineros, ko apkopo pa ceturkšņiem un pa gadiem;-  dati par pārvadājumiem pa preču grupām atbilst NST 2000;-  vienkāršota kuģu veidu klasifikācija;-  jauna informācijas aile, lai atdalītu tukšos un iekrautos kuģus un konteinerus;-  prasīta preču iekraušanas un izkraušanas reģionu klasifikācija saskaņā ar NUTS2 (teritoriālo vienību nomenklatūra);-  ierobežota datu vākšana tām dalībvalstīm, kurās neveic tranzīta vai starpvalstu pārvadājumus pa iekšējiem ūdensceļiem, bet kurās kopējais preču apjoms, ko gadā pārvadā pa iekšējiem ūdensceļiem, veicot iekšzemes pārvadājumus, pārsniedz vienu miljonu tonnu.Šīs regulas priekšrocībasLabas kvalitātes statistikas pārskatu sagatavošana par pārvadājumiem pa iekšējiem ūdensceļiem ir svarīga šādu iemeslu dēļ.1) Izmaiņas Kopienas darbībās un to uzraudzība katru ceturksni (D pielikums), veicinot pārvadājumus pa iekšējiem ūdensceļiem, kā tas noteikts baltajā grāmatā.2) Ieguldījumu ietekmes izvērtējums, kas veikti iekšējo ūdensceļu infrastruktūrā.3) Citas valstspiederības kuģu piedalīšanās iekšzemes pārvadājumu jautājumu risināšanā.4) Datu saskaņošana ar citām starptautiskām datu vākšanas sistēmām.5) Ziņotāju valstu un Eurostat darba apjoma samazināšana.2005/0150 (COD)PriekšlikumsEIROPAS PARLAMENTA UN PADOMES REGULAIpar statistiku attiecībā uz preču pārvadājumiem pa iekšzemes ūdensceļiemEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 285. pantu 1. punktu,ņemot vērā Komisijas priekšlikumu,saskaņā ar Līguma 251. pantā izklāstīto kārtību,tā kā(1) Iekšzemes ūdensceļi ir svarīga Kopienas pārvadājumu tīklu sastāvdaļa un iekšzemes ūdensceļu pārvadājumu veicināšana ir viens no Kopējās pārvadājumu politikas mērķiem, gan no ekonomikas efektivitātes, gan no enerģijas patēriņa samazināšanas, gan no vides ietekmes uz pārvadājumiem viedokļa, kā tas ir minēts Komisijas (stratēģiskajā dokumentā) baltajā grāmatā par Eiropas pārvadājumu politiku līdz 2010. gadam: laiks pieņemt lēmumu [3] .(2) Komisijai ir nepieciešama statistika par pārvadājumiem pa iekšējiem ūdensceļiem, lai attīstītu un uzraudzītu kopējo pārvadājumu politiku, kā arī reģionu politikas un Eiropas komunikāciju tīklu pārvadājumu elementus.(3) Līdz šim statistikas dati par pārvadājumiem pa iekšējiem ūdensceļiem tika vākti saskaņā ar 1980. gada 17. novembra Direktīvu 80/1119/EEK par statistikas pārskatiem attiecībā uz preču pārvadājumiem pa iekšējiem ūdensceļiem [4], kas vairs neatbilst šīs jomas pašreizējām prasībām. Tādēļ ir nepieciešams to aizstāt ar jaunu tiesību aktu, lai paplašinātu darbības jomu un uzlabotu efektivitāti.(4) Statistikas dati par visiem Kopienas pārvadājumu veidiem ir jāvāc saskaņā ar vienotu koncepciju un standartiem, lai sasniegtu lielāko praktiski iespējamo salīdzināmību starp dažādiem pārvadājumu veidiem.(5) Tā kā dalībvalstu līmenī nevar pienācīgi sasniegt minēto darbību mērķus, proti, izveidot reģionālus standartus, kas ļautu radīt saskaņotu datu bāzi, un to daudz veiksmīgāk var panākt Kopienas līmenī, tad Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šī regula nosaka tikai to, kas ir vajadzīgs šo mērķu sasniegšanai.(6) Šīs regulas īstenošanai nepieciešamie pasākumi jāpieņem saskaņā ar 1999. gada 28. jūnija Lēmumu 1999/468/EK, ar ko nosaka Komisijai piešķirto īstenošanas pilnvaru izmantošanas kārtību [5].(7) Saskaņā ar minētā lēmuma 3. pantu konsultējās ar Statistikas programmu komiteju, kas izveidota ar Lēmumu 89/382/EEK, Euratom [6] .IR PIEŅĒMUSI ŠO REGULU.1. pantsPriekšmetsŠī regula nosaka kopējus noteikumus attiecībā uz Kopienas statistikas pārskatu sagatavošanu par pārvadājumiem pa iekšējiem ūdensceļiem.2. pantsDarbības joma1. Dalībvalstis nosūta Eurostat statistikas pārskatus, kas attiecas uz pārvadājumiem pa iekšējiem ūdensceļiem attiecīgās valsts teritorijā.2. Dalībvalstis, kuru vienā gadā pa iekšējiem ūdensceļiem pārvadāto preču kopapjoms, kas ir vietēji, starpvalstu vai tranzīta pārvadājumi, pārsniedz vienu miljonu tonnu, iesniedz statistikas pārskatus saskaņā ar 4. panta 1. punktu.3. Atkāpjoties no 1. punkta, dalībvalstis, kurās neveic starpvalstu vai tranzīta pārvadājumus pa iekšējiem ūdensceļiem, bet kurās vienā gadā pa iekšējiem ūdensceļiem pārvadāto preču kopapjoms, kas ir iekšzemes pārvadājumi, pārsniedz vienu miljonu tonnu, iesniedz statistikas pārskatus saskaņā ar 4. panta 2. punktu.4. Šī regula neattiecas uz:a) kravu pārvadājumiem ar kuģiem, kuru pilnā kravnesība ir mazāka par 50 tonnām;b) kuģiem, kuri pārvadā lielākoties pasažierus;c) prāmjiem;d) kuģiem, kurus tikai nekomerciāliem nolūkiem izmanto ostu administrācijas un valsts iestādes;e) kuģiem, kurus izmanto vienīgi uzglabāšanai vai degvielas iepildīšanai;f) kuģiem, kurus neizmanto kravu pārvadājumiem, kā, piemēram, zvejas kuģiem, bagarkuģiem, peldošām darbnīcām, peldošām mītnēm un izpriecu kuģiem.3. pantsDefinīcijasŠajā regulā piemēro šādas definīcijas: a) „kuģojams iekšējais ūdensceļš” – ūdens posms, kas nav jūras daļa, pa kuru kuģi ar kravnesību, kas nav mazāka kā 50 tonnas, var peldēt pilnībā piekrauti. Šis termins ietver arī kuģojamas upes un ezerus, kā arī kuģojamus kanālus; b) „iekšējo ūdeņu kuģis" – kuģošanas līdzeklis, kas paredzēts preču pārvadājumiem vai pasažieru sabiedriskajiem pārvadājumiem pa kuģojamiem iekšējiem ūdensceļiem.4. pantsDatu vākšana1. Datus vāc saskaņā ar tabulām A līdz D pielikumā.2. Vienkāršotās datu vākšanas prasības, kas minētas 2. panta 3. punktā, attiecas uz datiem, kas prasīti E pielikumā.3. Šajā regulā preces klasificē saskaņā ar F pielikumu.5. pantsStatistikas datu nosūtīšana1. Pirmais novērošanas laika posms sākas 2007. gada 1. janvārī. Statistikas datu nosūtīšanu veic pēc iespējas ātrāk, taču ne vēlāk kā piecu mēnešu laikā pēc novērošanas laika posma beigām.2. Šīs regulas pirmo trīs piemērošanas gadu laikā saskaņā ar 9. pantā noteikto procedūru 1. punktā minēto nosūtīšanas laika posmu var pagarināt. Maksimālais pieļaujamais datu nosūtīšanas laika posms pēc piešķirtā pagarinājuma nedrīkst pārsniegt astoņus mēnešus pēc novērošanas laika posma beigām.Atļautā nosūtīšanas laika posma pagarinājumi ir noteikti G pielikumā.6. pantsDatu izplatīšanaKopienas statistiku, kas pamatojas uz 4. punktā minētajiem datiem, izplata Eurostat ar līdzīgu regularitāti, kāda noteikta statistikas datu nosūtīšanai.7. pantsStatistikas datu kvalitāte1. Eurostat saskaņā ar 9. pantā noteikto procedūru sagatavo un publicē metodiskos norādījumus un kritērijus, kas nosaka vācamo datu kvalitāti.2. Dalībvalstis veic vajadzīgos pasākumus, lai nodrošinātu nosūtāmo datu kvalitāti.3. Eurostat novērtē nosūtīto datu kvalitāti. Dalībvalstis iesniedz Eurostat ziņojumu ar informāciju un datiem, ko tas ir pieprasījis, lai pārbaudītu nosūtīto datu kvalitāti.8. pantsĪstenošanas ziņojumsTrīs gadu laikā pēc regulas stāšanās spēkā un pēc apspriedēm ar Statistikas programmu komiteju Komisija iesniedz Eiropas Parlamentam un Padomei šīs regulas īstenošanas ziņojumu. Šajā ziņojumā jo īpaši:(a) novērtē Kopienas, dalībvalstu un statistikas datu piegādātāju un lietotāju no sagatavotās statistikas gūto labumu salīdzinājumā ar to izmaksām;(b) novērtē sagatavotās statistikas kvalitāti;(c) nosaka jomas, kurās, vadoties pēc iegūtajiem rezultātiem, uzskatāms, ka vajadzīgi uzlabojumi vai grozījumi.9. pantsĪstenošanas pasākumiRegulas īstenošanas pasākumus, tostarp pasākumus, lai ņemtu vērā izmaiņas ekonomikā un tehnikā, nosaka saskaņā ar 10. panta 2. punktā noteikto procedūru, un tie ir, piemēram, šādi:(a) apmēra noteikšana, kādā statistikas dati aptver pārvadājumus pa iekšējiem ūdensceļiem (2. pants);(b) definīciju pielāgošana un papildu definīciju pieņemšana (3. punkts);(c) vācamo datu apjoma un pielikumu satura pielāgošana (4. punkts);(d) datu nosūtīšanas kārtība Eurostat , tostarp datu apmaiņas standarti (5. pants);(e) kārtība, kādā Eurostat izplata statistikas rezultātus (6. pants);(f) metodisko norādījumu un kritēriju sagatavošana un publicēšana (7. pants).10. pantsKomiteja1. Komisijai palīdz Statistikas programmu komiteja, kas izveidota ar Lēmuma 89/382/EEK, Euratom 1. pantu.2. Ja ir atsauce uz šo punktu, piemēro Lēmuma 1999/468/EK 5. un 7. pantu, ņemot vērā minētā lēmuma 8. panta noteikumus.Lēmuma 1999/468/EK 5. panta 6. punktā noteiktais termiņš ir trīs mēneši.3. Komiteja pieņem savu reglamentu.11. pantsDirektīva 80/1119/EEK1. Dalībvalstis 2006. gada rezultātus iesniedz saskaņā ar Direktīvu 80/1119/EEK.2. Ar šo no 2007. gada 1. janvāra atceļ Direktīvu 80/1119/EEK.12. pantsŠī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī .Regula uzliek saistības kopumā un ir tieši piemērojama visās dalībvalstīs.Briselē,Eiropas Parlamenta vārdā — Padomes vārdā —priekšsēdētājs priekšsēdētājsA PIELIKUMS A1 tabula Preču pārvadājumi, iedalot pēc preču veida (ikgadēji dati)Elementi | Koda veids | Nomenklatūra | Mērvienība |Tabula | divu burtciparu | „A1” |Ziņotāja valsts | divburtu | ISO valsts kods |Gads | četrciparu | „yyyy” |Iekraušanas valsts/reģions | divburtu vai četru burtciparu | ISO valsts kods vai NUTS2 |Izkraušanas valsts/reģions | divburtu vaičetru burtciparu | ISO valsts kods vai NUTS2 |Pārvadājumu veids | viencipara | 1 = Iekšzemes 2 = Starpvalstu (izņemot tranzītu) 3 = Tranzīta |Preces veids | divciparu | NST 2000 |Iepakojuma veids | viencipara | 1= Preces ir konteineros 2= Preces nav konteineros |Pārvadāto tonnu apjoms | Tonnas |Tonnkilometri | Tonnkilometri |B PIELIKUMS B1 tabula. Pārvadājumi, iedalot pēc kuģa valstspiederības un kuģa veida (ikgadēji dati)Elementi | Koda veids | Nomenklatūra | Mērvienība |Tabula | divu burtciparu | „B1” |Ziņotāja valsts | divburtu | ISO valsts kods |Gads | četrciparu | „yyyy” |Iekraušanas valsts/reģions | divburtu vai četru burtciparu | ISO valsts kods vai NUTS2 |Izkraušanas valsts/reģions | divburtu vai četru burtciparu | ISO valsts kods vai NUTS2 |- Pārvadājumu veids | viencipara | 1 = Iekšzemes 2 = Starpvalstu (izņemot tranzītu) 3 = Tranzīta |Kuģa veids | viencipara | 1= pašpiedziņas liellaiva 2= liellaiva, kas nav pašpiedziņas 3= pašpiedziņas tankkuģis 4= tankkuģis, kas nav pašpiedziņas 5= cita veida kuģis preču pārvadāšanai |Kuģa valstspiederība | divburtu | ISO valsts kods |Pārvadāto tonnu apjoms | Tonnas |Tonnkilometri | Tonnkilometri |B2 tabula. Kuģu satiksme (ikgadēji dati)Elementi | Koda veids | Nomenklatūra | Mērvienība |Tabula | divu burtciparu | „B2” |Ziņotāja valsts | divburtu | ISO valsts kods |Gads | četrciparu | „yyyy” |Iekrauto kuģu skaits | Kuģi |Tukšo kuģu skaits | Kuģi |Kuģa kilometri (iekrautie kuģi) | Kuģa kilometri |Kuģa kilometri (tukšie kuģi) | Kuģa kilometri |PIEZĪME: Tabulas B2 nosūtīšana nav obligāta.C PIELIKUMSC1 tabula. Preču pārvadājumi konteineros, iedalot pēc preču veida (ikgadēji dati)Elementi | Koda veids | Nomenklatūra | Mērvienība |Tabula | divu burtciparu | „C1” |Ziņotāja valsts | divburtu | ISO valsts kods |Gads | četrciparu | „yyyy” |Iekraušanas valsts/reģions | divburtu vai četru burtciparu | ISO valsts kods vai NUTS2 |Izkraušanas valsts/reģions | divburtu vai četru burtciparu | ISO valsts kods vai NUTS2 |Pārvadājumu veids | viencipara | 1 = Iekšzemes 2 = Starpvalstu (izņemot tranzītu) 3 = Tranzīta |Konteinera izmērs | viencipara | 1 = 20’ kravas vienības 2 = 40’ kravas vienības 3 = kravas vienības > 20' un < 40' 4 = kravas vienības > 40' |Iekrauts vai tukšs | viencipara | 1 = Iekrauti konteineri 2 = Tukši konteineri |Preces veids | divciparu | NST 2000 |Pārvadāto tonnu apjoms* | Tonnas |Tonnkilometri* | Tonnkilometri |TEU (20 pēdu ekvivalenta mērvienība) | TEU |TEU-kilometri | TEU-kilometri |* Attiecas tikai uz iekrautiem konteineriemD PIELIKUMSD1 tabula. Pārvadājumi pēc kuģa valstspiederības (ceturkšņa dati)Elementi | Koda veids | Nomenklatūra | Mērvienība |Tabula | divu burtciparu | „D1” |Ziņotāja valsts | divburtu | ISO valsts kods |Gads | četrciparu | „yyyy” |Ceturksnis | divu burtciparu | „Q1, Q2, Q3 vai Q4 ” |Pārvadājumu veids | viencipara | 1= Iekšzemes 2= Starpvalstu (izņemot tranzītu) 3= Tranzīta |Kuģa valstspiederība | divburtu | ISO valsts kods |Pārvadāto tonnu apjoms | Tonnas |Tonnkilometri | Tonnkilometri |D2 tabula. Pārvadājumi konteineros pēc kuģa valstspiederības (ceturkšņa dati)Elementi | Koda veids | Nomenklatūra | Mērvienība |Tabula | divu burtciparu | „D2” |Ziņotāja valsts | divburtu | ISO valsts kods |Gads | četrciparu | „yyyy” |Ceturksnis | divu burtciparu | „Q1, Q2, Q3 vai Q4 ” |Pārvadājumu veids | viencipara | 1 = Iekšzemes 2 = Starpvalstu (izņemot tranzītu) 3 = Tranzīta |Kuģa valstspiederība | divburtu | ISO valsts kods |Iekrauts vai tukšs | viencipara | 1 = Iekrauti konteineri 2 = Tukši konteineri |Pārvadāto tonnu apjoms* | Tonnas |Tonnkilometri* | Tonnkilometri |TEU | TEU |TEU-kilometri | TEU-kilometri |* Attiecas tikai uz iekrautiem konteineriemE PIELIKUMS E1 tabula. Preču pārvadājumi (ikgadēji dati)Elementi | Koda veids | Nomenklatūra | Mērvienība |Tabula | divu burtciparu | „E1” |Ziņotāja valsts | divburtu | ISO valsts kods |Gads | četrciparu | „yyyy” |Kopējais pārvadāto tonnu apjoms | Tonnas |Tonnkilometri kopā | Tonnkilometri |F PIELIKUMS PREČU NOMENKLATŪRA1. NST-2000NST-2000 grupas | Preču apraksts | CPA klasifikācijas nodaļas |01 | Lauksaimniecības, medniecības un mežsaimniecības izstrādājumi; zivis un citi zivju produkti | 01, 02, 05 |02 | Akmeņogles un brūnogles; kūdra; jēlnafta un dabasgāze; urāns un torijs | 10, 11, 12 |03 | Metāla rūdas, kā arī cita veida ieguves rūpniecības un karjeru izstrādes produkti | 13, 14 |04 | Pārtikas produkti, dzērieni un tabaka | 15, 16 |05 | Tekstilizstrādājumi un ražojumi no tiem; āda un ādas izstrādājumi | 17, 18, 19 |06 | Koksne, koksnes un korķa izstrādājumi (izņemot mēbeles); izstrādājumi no salmiem un pīšanas materiāliem; koksnes masa, papīrs un papīra izstrādājumi; ierakstu reproducēšana un iespieddarbi | 20, 21, 22 |07 | Kokss, pārstrādāti naftas produkti un kodoldegviela | 23 |08 | Ķīmiskie elementi, ķīmiskie produkti un ķīmiskā šķiedra; gumijas un plastmasas izstrādājumi | 24, 25 |09 | Pārējie nemetāliskie minerālu izstrādājumi | 26 |10 | Parastie metāli; gatavie metālizstrādājumi, izņemot mašīnas un iekārtas | 27, 28 |11 | Mašīnas un iekārtas, kas nav iekļautas citās grupās; biroju tehnika un datori; elektriskās mašīnas un aparāti, kas nav iekļauti citās grupās; radio, televīzijas un sakaru iekārtas un aparatūra; medicīnas, precīzijas un optiskie instrumenti; pulksteņi | 29, 30, 31, 32, 33 |12 | Transportlīdzekļi | 34, 35 |13 | Mēbeles; cita veida ražošana, kas nav iekļauta citās grupās | 36 |14 | Metāla atkritumu otrreizējā pārstrāde; sadzīves atkritumi un citi atkritumi, kas nav iekļauti CPA | 37 + sadzīves atkritumi (CPA 90. nodaļa un citi atkritumi, kas nav iekļauti CPA) |15 | Pasts, sūtījumi Piezīme: šo pozīciju parasti izmanto precēm, ko transportē pasta pārvaldes un specializēti kurjerdienesti (NACE Rev. 1 64. nodaļa) |16 | Iekārtas un materiāli, ko izmanto preču transportēšanā Piezīme: šī pozīcija ietver tādus posteņus, kā tukši konteineri, paliktņi, kastes, būri un krātiņi. Tā ietver arī transportlīdzekļus, kuros paredzēts pārvadāt preces un kurus pašus pārvadā ar citu transportlīdzekli. Koda noteikšana šādiem materiāliem neietekmē jautājumu, vai šādus materiālus ir jāuzskata par „precēm”, tas ir atkarīgs no katra pārvadājumu veida datu vākšanas noteikumiem. |17 | Preces, ko pārvieto mājsaimniecības un biroja iedzīves pārvadājumos; bagāža, ko transportē atsevišķi no pasažieriem; mehāniskie transportlīdzekļi, ko pārvieto uz remonta vietu; citas preces, kas nav tirdzniecības apritē un nav minētas citās grupās. |18 | Preču grupas; vairāku preču grupu sajaukums, ko transportē kopā Piezīme: šo pozīciju izmanto tad, ja neuzskata par atbilstīgu sadalīt preces atsevišķās grupās no 01 līdz 16. |19 | Nenoteiktas preces: preces, kuras kaut kāda iemesla pēc nav identificējamas un tādēļ tās nevar sadalīt atsevišķās grupās no 01 līdz 16. Piezīme: šī pozīcija ir paredzēta precēm, par kurām pārskata sagatavotājam nav ziņu par pārvadāto preču veidu. |20 | Citas preces, kas nekur nav iekļautas Piezīme: šī pozīcija aptver tās preces, ko nevar iedalīt nevienā no grupām no 01 līdz 19. Tā kā ar grupām no 01 līdz 19 ir paredzēts aptvert visas iespējamās pārvadājamo preču kategorijas, 20. grupu praktiski neizmanto, ja nu vienīgi gadījumā, lai noradītu nepieciešamību pārbaudīt iesniegto datu pareizību. |G PIELIKUMSATĻAUTĀ NOSŪTĪŠANAS LAIKA POSMA PAGARINĀJUMS (5. panta 2. punkts)Dalībvalsts | Pagarinātais nosūtīšanas laika posms pēc novērošanas laika posma beigām | Pēdējais gads, kad piemēro pagarināto laika posmu |Beļģija | 8 mēneši | 2009 |[1] OV L 339, 15.12.1980., 30. lpp.[2] OV L 184, 17.7.1999., 23. lpp.[3] KOM (2001) 370 galīgais.[4] OV L 339, 15.12.1980., 30. lpp.[5] OV L 184, 17.7.1999., 23. lpp.[6] OV L 181, 28.6.1989., 47. lpp.